* '''Håndrok''', '''rok''' eller '''spindepind''' er et hjælperedskab i form af en tilskåret pind, hvor spindematerialet, for eksempel [[kartning|kartet]] uld, kan bindes fast eller vikles rundt. Sådanne rokke kan bruges sammen med både håndten og hjulrok. De kan holdes i hænderne, stikkes under armen, klemmes mellem knæene, fæstes i bæltet eller lægges i skødet. En drejet træstav med tilsvarende funktion, som enten er monteret på hjulrokken eller udstyret med en korsfod, kaldes ofte ''rokhoved''. Ordet ''håndrok'' kan også bruges som betegnelse for håndten, og desuden om hele systemet med rokkehovedpind og hængende håndten.
* '''Hjulrok''' er alle slags rokke med et hjul, som driver spindemekanismen med ten og rulle rundt. Betegnelsen bruges almindeligvis om vingerok.
* '''Skotrok''' er en ældre og enklere type hjulrok, hvor drivhjulet bliver snurret med hånden. Hjulet på skotrokkene er ofte stort og drejer en enkel ten. Spindingen og oprulningen af garnet på spolen sker derfor i to adskilte processer. Ordet ''skotrok'' har usikker oprindelse, men kan oprindelig have betegnet en spinderok af skotsk type med stort, hånddrevet hjul.
* '''Vingerok''' er en videreudviklet hjulrok, hvor tenen er påmonteret både vinge (også kaldt ''vinde'' eller ''spindel'') og rulle (''rulle'', ''spole'', ''bobin''), således at spinding og opvikling foregår samtidig. Når spindersken træder på fodbrættet, går drivhjulet rundt og driver vingen og rullen med hver sin hastighed. Fibrene løber i et spor ind på vingen yderst. Garnet snos dermed samtidig med at det rulles op på rullen inderst på tenen. Spindeapparatet er placeret på brættet (''rokbrystet'') midt på rokken. Den høje stav, rokhovedet, kan bruges til at hænge uld i før spinding. 
* '''Langrok''' er en lang, lav spinderok af den ældre skotroktype, hvor spindelen bliver drevet af et hjul med håndtag.
* '''Opstanderrok''' eller '''opstadrok''' er et andet navn for en stående hjulrok, i modsætning til håndrok.
* '''Træderok''' er en rok med træde- eller fodbræt.
* '''Spolerok''' er en lille rok til opspoling af islæt (tværsgående tråde i en væv).
* '''Tvinderok''' er rok eller tvindemaskine til tvinding af tykkere garn.
* '''Sladrerok''' er en spøgefuld betegnelse på håndtene og enkle, gammeldags rokke, som man kunne tage med sig, når man kom sammen for at snakke.
* '''Charkha''' er en enkel, lav rok, som traditionelt bliver brugt i Indien. [[Pacifisme|Pasifisten]] [[Mahatma Gandhi]] (1869-1948) anbefalede spinding og [[vævning]] af [[khadi]], et lokalproduceret [[tekstil]] af håndspundet garn, både som et politisk kampmiddel mod briternes kolonistyre i Indien, og som en aktivitet for at styrke selvdisiplinen. Charkhaen repræsenterede for mange Indiens økonomiske underlegenhed i forhold til tekstilproducenten Storbritannien, men blev også  brugt i frihedskampen. Gandhi beskrev den beskedne indretning som ''«inkarnationen af Indien og løsningen på alle landets ulykker»'' (''the embodiment of India and the redemption of all its ills''), og foreslog rokken som flagmotiv allerede i 1916. Charkhaen, hvis navn [[etymologi]]sk hænger sammen med ''chakra'' ([[sanskrit]] for «hjul»), blev dermed [[symbol]] for den indiske frihedskamp.
Kemi Kommunikation Kultur Uddannelse Håndarbejde Materiel_kultur Undervisning